Սուալիհո Մեյտե

**Սուալիհո Մեյտե** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Օսեր
Մեյտեն Օսերի ակադեմիայի սան է։ 2011 թվականի մարտի 14-ին նա կնքեց իր առաջին պայմանագիրը, որը նախատեսված էր 3 տարվա համար։ Իր պրոֆեսիոնալ դեբյուտը նշեց նոյեմբերի 20-ին՝ փոխարինման մտնելով Վալենսյենի դեմ խաղում։ Առաջին հանդիպումը թիմի մեկնարկային կազմում անցկացրեց 2012 թվականի մարտի 25-ին՝ Թուլուզի դեմ խաղում։ Իր առաջին գոլը պրոֆեսիոնալ կարիերայում Մեյտեն խփեց օգոստոսի 7-ին՝ Ֆրանսիայի լիգայի գավաթի Ամյենի դեմ խաղում։ Առաջնությունում առաջին գոլը խփեց 2013 թվականի փետրվարի 15-ին՝ Լիգա 2-ի Իստրի դեմ խաղում։ Օսերի առաջին թիմի կազմում Մեյտեն անցկացրեց 24 հանդիպում՝ դառնալով 2 գոլի հեղինակ։

### Լիլ
2013 թվականի հունվարի 29-ին Մեյտեն 4․5 տարվա պայմանագիր կնքեց Լիլի հետ, սակայն մինչև մրցաշրջանի ավարտը վարձավճարով վերադարձավ Օսեր։ Իր դեբյուտը նշեց օգոստոսի 10-ին՝ փոխարինման մտնելով Լորյանի դեմ խաղում։ Առաջին հանդիպումը Լիլի մեկնարկային կազմում անցկացրեց օգոստոսի 25-ին՝ Սենտ Էտիենի դեմ խաղում։ Եվրոպական առաջնություններում իր առաջին հանդիպումը Մեյտեն անցկացրեց 2014 թվականի հուլիսի 30-ին՝ Չեմպիոնների Լիգայի որակավորման 3-րդ փուլի Գրասհոպերի դեմ խաղում։ Իր դեբյուտը Եվրոպայի Լիգայում նշեց դեկտեմբերի 11-ին՝ փոխարինելով Իդրիսա Գեյեին խմբային փուլի Վոլֆսբուրգի դեմ խաղում։ Լիլի առաջին թիմի կազմում Մեյտեն անցկացրեց 41 հանդիպում բոլոր մրցաշարերում։

2016 թվականի ձմռանը Մեյտեն վարձավճարով միացավ Զյուլտե Վարեգեմին։ Իր դեբյուտը նշեց փետրվարի 6-ին՝ Շառլեռուայի դեմ խաղում։ Մարտի 5-ին նա հեռացվեց խաղադաշտից Կորտրեյկի դեմ խաղում՝ կարմիր քարտ ստանալով փոխարինման մտնելուց 1 րոպե անց։ Նոյեմբերի 27-ին ֆրանսիացին կարմիր քարտ ստացավ Ստանդարտ Լյեժի դեմ խաղում՝ կարմիր քարտ ստանալով 23-րդ րոպեին։ Իր առաջին գոլը Զյուլտե Վարեգեմի կազմում խփեց նոյեմբերի 30-ին՝ Բելգիայի գավաթի Գելի դեմ խաղում։ Բելգիայի առաջնությունում առաջին գոլը Մեյտեն խփեց դեկտեմբերի 21-ին՝ Գենկի դեմ խաղում։  2017 թվականի մարտի 18-ին նա խաղադաշտ դուրս եկավ Բելգիայի գավաթի եզրափակչի Օստենդեի դեմ խաղում՝ իրացնելով 11-մետրանոց հարվածը և օգնելով իր թիմին նվաճել գավաթը հետխաղյա 11-մետրանոցների հարվածաշարում։ Զյուլտե Վարեգեմի կազմում Մեյտեն անցկացրեց 58 հանդիպում՝ դառնալով 2 գոլի և 2 գոլային փոխանցման հեղինակ։

### Մոնակո
2017 թվականի հունիսի 17-ին Մեյտեն 5 տարվա պայմանագիր կնքեց Մոնակոյի հետ։ Իր դեբյուտը ակումբի կազմում նշեց սեպտեմբերի 16-ին՝ փոխարինելով Ռադամել Ֆալկաոյին Ստրասբուրգի դեմ խաղում։ Առաջին հանդիպումը Չեմպիոնների Լիգայում անցկացրեց դեկտեմբերի 6-ին՝ Պորտուի դեմ խաղում։ Մոնակոյի կազմում անցկացրած 3 հանդիպումներից հետո, 2018 թվականի հունվարի 2-ին Մեյտեն մինչև մրցաշրջանի ավարտը վարձավճարով միացավ Բորդոյին։ Իր դեբյուտը նշեց հունվարի 13-ին՝ Տրուայի դեմ խաղում։ Առաջին գոլը Լիգա 1-ում խփեց ապրիլի 15-ին՝ Մոնպելիեի դեմ խաղում։ Բորդոյի կազմում Մեյտեն անցկացրեց 19 հանդիպում՝ դառնալով 1 գոլի և 2 գոլային փոխանցման հեղինակ։

### Տորինո
2018 թվականի հուլիսի 10-ին Մեյտեն միացավ Տորինոյին, իսկ Անտոնիո Բարեկան տեղափոխվեց հակառակ ուղղությամբ։ Իր դեբյուտը նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Իտալիայի գավաթի Կոզենցայի դեմ խաղում։ Առաջին հանդիպումը Սերիա A-ում անցկացրեց օգոստոսի 19-ին՝ Ռոմայի դեմ խաղում։ Իր առաջին գոլը Տորինոյի կազմում խփեց օգոստոսի 26-ին՝ Ինտեր Միլանի դեմ խաղում։ Սեպտեմբերի 16-ին Մեյտեն գոլի հեղինակ դարձավ Ուդինեզեի դեմ խաղում, իսկ հանդիպումն ավարտվեց 1-1 հաշվով։

## Միջազգային կարիերա
Մեյտեն ներկայացրել է Իտալիան տարբեր տարիքային երիտասարդական հավաքականներում։ Իտալիայի Մ17 հավաքականի կազմում նա 2011 թվականին մասնակցեց Եվրոպայի առաջնությանը՝ խաղադաշտ դուրս գալով բոլոր հանդիպումներում և գոլի հեղինակ դառնալով Սերբիայի դեմ խաղում։ 2011 թվականին նա մինչև 17 տարեկանների հավաքականի հետ մասնակցեց նաև աշխարհի առաջնությանը՝ այստեղ անցկացնելով 4 հանդիպում։ Իտալիան հասավ մրցաշարի քառորդ եզրափակիչ, որտեղ 1-2 հաշվով պարտվեց Մեքսիկային։

## Կարիերայի վիճակագրություն
### Ակումբային վիճակագրություն
*2018 թվականի նոյեմբերի 16-ի դրությամբ*

## Նվաճումներ
### Ակումբային
**Զյուլտե Վարեգեմ**

* Բելգիայի գավաթ. 2016–17

## Ծանոթագրություններ

## Արտաքին հղումներ
* Մեյտեի պաշտոնական Տվիտերի էջը
* Մեյտեի պաշտոնական Ինստագրամի էջը
* Մեյտեն transfermarkt-ում
* Մեյտեն soccerbase.com-ում
* Մեյտեն WhoScored.com կայքում
* Մեյտեն Բորդոյի պաշտոնական կայքում 
* Մեյտեն Տորինոյի պաշտոնական կայքում 
* Մեյտեն Լիգա 1-ի պաշտոնական կայքում 
* Մեյտեն Սերիա A-ի պաշտոնական կայքում
* Մեյտեն ՈՒԵՖԱ-ի պաշտոնական կայքում
* Մեյտեն ՖԻՖԱ-ի պաշտոնական կայքում 
* Մեյտեն Ֆրանսիայի ֆուտբոլի ֆեդերացիայի կայքում 

Կատեգորիա:Բորդոյի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորինոյի ֆուտբոլիստներ
Կատեգորիա:Օսերի ֆուտբոլիստներ
Կատեգորիա:Ֆրանսիացի ֆուտբոլիստներ